stanford-oval/wikipedia huggingface dataset:
Hauho
Historiaa

Hauholla on ollut asutusta jo kivikaudella, mistä todistavat asuinpaikkalöydöt Eteläisissä ja Perkiössä. Alueen nykyinen asutus periytyy rautakaudelta 500-luvun tienoilta. Rautakautisia kalmistoja on muun muassa Ilmoilassa ja Alvettulassa. Hauhon alueella on myös vanhoja uhrikiviä ja Hyypiövuoren muinaislinna. Jo 1400-luvulla mainitaan useimpien Hauhon nykyisten kylien nimet.
Luopioinen ja Tuulos erosivat Hauhosta itsenäisiksi seurakunniksi vuoden 1880 tienoilla.
Hauholaisilla talollisilla oli keskiajan lopulla erämaaomistuksia kaukana nykyisen Keski-Suomen alueilla Kivijärven, Viitasaaren, Laukaan ja Karstulan seuduilla. Kuningas Kustaa Vaasa lakkautti erämaaomistukset 1500-luvun puolivälissä.
Elämästä Hauholla on säilynyt ylioppilas Eric Gustaf Ehrströmin matkapäiväkirja kesältä 1811, jolloin hän oli majoittuneena Hauhon pappilaan. Tuolloin kirkkokansa kulki kirkolle veneillä, sekä suurilla 12–13-airoisilla että pienemmillä. Ehrström ihmetteli, miksi nuoria poikia ja tyttöjä oli laitettu kirkonmenojen ajaksi jalkapuuhun. Selitykseksi annettiin, että he olivat juhannuspäivänä saarnan aikana viskelleet toisilleen kukkia. Hauho oli aikanaan tunnettu kunnassa harjoitetusta hevoskärryjen ja -rattaiden valmistuksesta.
Suomen sisällissodan loppuvaiheessa 28. huhtikuuta 1918 käytiin Hauhon taistelu.
Hauholle asutettiin jatkosodan jälkeen Kivennavan siirtoväkeä. Kuntaliitos Hämeenlinnaan tapahtui vuoden 2009 alusta.
Historiaa > Paavin panna

Varhaisimmat historialliset merkinnät Hauhosta ovat vuodelta 1329, jolloin kuningas Maunu Eerikinpoika määräsi kultakin suvulta maksettavan neljän turkisnahan kirkollisveron takavarikkoon, minkä johdosta paavi julisti hauholaiset pannaan maksamattoman veron tähden. Riita koski silloin Suomen piispalle Pentille maksettavaa palkkaa. Tästä tapauksesta muistuttavat Hauhon vaakunan neljä oravaa.
Pannan vuoksi alttarit ja kaikki pyhät kuvat peitettiin suru­vaipoin. Messu luettiin hiljaisuudessa tai ei ollenkaan, sillä pappi saattoi lukea vain kirkon ovelta muutamia sanoja syntejään katuville kansalaisille. Lapsia ei kastettu, eikä ruumiita siunattu pyhään maahan. Poikkeuksen tekivät papit ja kerjäläiset sekä kahta vuotta nuoremmat lapset. Avio­puolisot vihittiin liittoon hautausmaalla. Asukkaita oli kielletty ajamasta partaansa ja leikkaamasta tukkaansa. Toisiaan ei myöskään saanut tervehtiä. Hauholaiset taipuivat lopulta ja piispa sai taas veronsa, sillä elämä oli kirkollisessa mielessä pannan aikana kurjaa.
Seurakunta

Hauhon seurakunta kuuluu Tampereen hiippakuntaan ja siitä on erotettu Luopioinen ja Tuulos; edellinen vuonna 1880 ja jälkimmäinen vuonna 1882.
Luonnonmaantiedettä

Hauhon maisemissa vuorottelevat rikkonaiset vesistöalueet ja niiden väliset loivapiirteiset viljelyalueet. Huomattavimmat järvet ovat Iso Roinevesi (suurin syvyys 73 metriä), Pyhäjärvi, Hauhonselkä ja Ilmoilanselkä, jotka kuuluvat Kokemäenjoen vesistön Hauhon reittiin. Miltei kaikkien suurien järvien korkeus merenpinnasta on 84 metriä. Maasto vesireitin ympärillä koostuu moreeniselänteistä ja harjujaksosta. Muutamat mäet kohoavat yli 150 metriin merenpinnasta. Järvien rannoilla ja laaksoissa on savea ja hiesua, kunnan eteläosassa myös turvemaita.
Hauhon korkein maastonkohta on Mustilan ja Sappeen välisen Isomäen huipulla (171 m mpy.). Ilmoilanselän länsipuolella sijaitseva Vermasvuori (152 m mpy.) on ollut tunnettu näköalapaikka. Harjumuodostumista huomattavin on kirkonkylän kautta kaakosta luoteeseen kulkeva harjujakso, joka muodostaa kuitenkin vain harvoja selväpiirteisiä selänteitä. Toinen suurehko harjumuodostuma, Palssarinkangas, sijaitsee Hauhonselän lounaispuolella Hattulan rajalla.
Hauhon Kokkilassa sijaitsee Särkemäjärvi, josta vedet virtaavat harjumaastossa maan sisässä Kirriseen. Paikka, jossa vesi purkautuu on sulana koko talven. Akkijärveen laskevat myös seitsemän muun pienemmän järven ja lammen joet. Tarina kertoo, että tyynellä säällä kun panee korvansa harjulla maata vasten voi kuulla veden solinan.
Elinkeinot

Hauho on perinteisesti ollut maa- ja metsätalouspitäjä, ja näillä elinkeinoilla onkin edelleen suuri merkitys (23 % työpaikoista). Palvelujen osuus on 57 % ja jalostustoiminnan 17 % työpaikoista. Nykyisin Hauho on myös matkailupitäjä ja vapaa-ajan asuntoja on paljon järvien runsauden ansiosta.
Koulutus

Peruskoulun ala-asteet sijaitsevat Alvettulassa ja Eteläisessä; lisäksi Hauholla on peruskoulun yläaste. Vuonna 2007 kirkonkylän ja Hankalan ala-asteet lopettivat toimintansa ja niiden opetus siirtyi Hauhon kirkonkylän koulukeskukseen, jossa on luokat 1–9.
Kunnanjohtajia

| Kunnanjohtaja | Virkakausi | Syntymävuosi | Virkakauden päättymisen syy |
| --- | --- | --- | --- |
| Pentti Maaranen | 1966−marraskuu 1998 |  | Jäi eläkkeelle. |
| Hans Olander | 1998−2001 | s. 1955 |  |
| Hannele Nurmi | 2002−17.8.2005 | s. 1954 tai 1955 | Irtisanoutui, koska ei saanut vuorotteluvapaata. |
| Juho Ainasoja | 28.11.2005−31.12.2008 | s. 1952 | Virka päättyi, koska Hauho liittyi Hämeenlinnaan. |
Nähtävyyksiä

Alvettulan museosilta
J. R. Danielson-Kalmarin muistolaatta
Hauhon kirkonkylä
Hauhon kirkko on harmaakivikirkko 1500-luvun alusta
Hyypiön linnavuori
Kalomäen rautakautinen muinaisjäännösryhmä
Kotkon luonnonsuojelualue ja talomuseo
Piispa Martti Skytten patsas
Teponlinnan linnavuori
Vanha raitti (kirkonkylän vanha puutaloalue)
Vihavuoden vanhan sahan alue ja myllymuseo
Vuoden 1918 sodan hautapaikat

Alvettula: punaisten hauta
Hauhontaan Haaviston haka: lähes 30 teloitetun hauta
Eteläisten kylän Järvenpään haka: kahden teloitetun hauta
Eteläisten kylän Lehtosen palsta: saksalaisten ampuman viiden työläisen hauta
Lehdesmäen Kantoniitty: kuuden hauholaisen työläisen hauta
Mustilan kangas: noin 40 teloitetun työläisnaisen hauta, suurin osa oli valkeakoskelaisia
Lehdesmäen Hiedankorpi: ammutun punakaartilaisen hauta
Hauhon kirkonkylän Vihniönmäki: valkoisten teloittamien 75 miehen ja naisen hauta
Metsäkulman Toramäki: viiden teloitetun hauta
Metsänkulman Salosen haka: valkoisten ampuman Karl Sharmanin hauta
Tunnettuja hauholaisia

Antti Aminoff, yrittäjä, Wuolteen kartanon omistaja
Otto Wilhelm von Ammondt, kenraaliluutnantti
Axel Fredrik Charpentier, Suomen oikeuskansleri
Gustaf Robert Alfred Charpentier, senaattori, pankinjohtaja
Robert Charpentier, everstiluutnantti
Daniel Erik Bosin, valtiopäivämies
J. R. Danielson-Kalmari, poliitikko ja valtioneuvos
Essi Eerola, taloustieteilijä
Karl Fazer, agrologi, Hahkialan kartanon omistaja
August Leonard Furuhjelm, kirjailija, opettaja
Johan Emil Furuhjelm, metsänhoitaja, opettaja, valtiopäivämies
Kristian Alfred Grahn, juristi, pormestari, valtiopäivämies
Markku Heikkilä, kirjailija, toimittaja
Mikko Iisakkila, agronomi ja pankinjohtaja, maanviljelysneuvos
Antti Kaivola,  metsänhoitaja, virkamies ja järjestövaikuttaja, metsäneuvos
Kirsti Karhi, näyttelijä
Jari Koskinen, kansanedustaja
Ere Kolu (Kustaa Liukonen), aktivisti ja kirjailija
Johan Fredrik Oskar von Kraemer, amiraali
Pentti Lindegren, jääkiekkoilija ja jääkiekkoselostaja
Heikki Numminen, teollisuusneuvos
Wilhelm Palmroth, pankinjohtaja
Jukka Rangell, poliitikko ja pankinjohtaja
Mirka Salkinoja-Salonen, akatemiprofessori
Adolf Fredrik Sirén, lääninrovasti, valtiopäivämies
Allan Schulman, arkkitehti ja kulttuurivaikuttaja
Karl Leonard Schulman, valtiopäivämies
Martti Skytte, piispa
Elina Sorainen, keraamikko
Aaro Teikari, muusikko (Ex Tuuttiz)
Taija Tuominen, kirjailija
Veli Valpola (ent. Wahlroos), tohtori, dosentti
Veikko Vehnämäki, kauppaneuvos
Ivar Wallenius, teologi, kirkkoherra
Juho Wuolijoki, valtiopäivämies
Sulo Wuolijoki, poliitikko
Wäinö Wuolijoki, poliitikko
Vaakuna

Hauhon vaakunan suunnitteli Olof Eriksson ja se vahvistettiin vuonna 1951.
Kylät

Aikkola
Ajoranta
Alvettula
Apoo
Eteläinen
Hahkiala
Hakkala
Hankala
Hauhontausta
Heinäkangas
Hyvikkälä
Hyömäki
Ilmoila
Joki (Jokioinen)
Juntula
Kalaila
Keso
Kirkonkylä
Kokkala
Kokkila
Kukkola
Kyttälä
Lautsia
Lehdesmäki
Lehtelä
Matkantaka
Miehoila
Mustila
Okerla
Pappila
Porras
Porsoo
Rukkoila
Saha
Sappee
Sotjala
Torvoila
Tuittula
Tuulimylly
Uusikylä
Vihavuosi
Villantila
Vitsiälä
Vuolijoki
Tapahtumia

Hauhon musiikkijuhlat
Kulttuuri > Murre

Hauhon alueella puhutun kielen perustana on perihämäläinen murre, joka kuuluu hämäläismurteisiin. Perihämäläinen murrealue on hämäläismurteiden keskeisin alue. Perihämäläisellä murteella on 19 tyypillistä hämäläistä murrepiirrettä.
Kulttuuri > Ruokakulttuuri

Hauhon pitäjäruokia ovat 1980-luvulta alkaen olleet kaljavellin tapainen sahtikeitto sekä pepsakka eli uunissa kypsennetty puolukka-ruispuuro.
Aiheesta muualla

Kuvia tai muita tiedostoja aiheesta Hauho Wikimedia Commonsissa
Hauhon kylät
Aikkola
Ajoranta
Alvettula
Apoo
Eteläinen
Hahkiala
Hakkala
Hankala
Hauhontausta
Heinäkangas
Hyvikkälä
Hyömäki
Ilmoila
Joki
Juntula
Kalaila
Keso
Kirkonkylä
Kokkala
Kokkila
Kukkola
Kyttälä
Lautsia
Lehdesmäki
Lehtelä
Matkantaka
Miehoila
Mustila
Okerla
Pappila
Porras
Porsoo
Rukkoila
Saha
Sappee
Sotjala
Torvoila
Tuittula
Tuulimylly
Uusikylä
Vihavuosi
Villantila
Vitsiälä
Vuolijoki
| n k Kanta-Hämeen maakunnan kunnat |
| --- | --- |
Nykyiset kunnat:  Forssa  Hattula  Hausjärvi  Humppila  Hämeenlinna  Janakkala  Jokioinen  Loppi  Riihimäki  Tammela  Ypäjä 
Entiset kunnat:  Hauho  Hämeenlinnan maalaiskunta  Kalvola  Koijärvi  Lammi  Renko  Tuulos  Tyrväntö (osa)  Vanaja 
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO) 
Henkilöt:  Yle  Uppslagsverket Finland 
Hahkialan kartano.
Hauhon kirkko.
Hauhan wanha raitti Hauhonselän rannalla.
Anna Heikel

| Anna Heikel |
| --- | --- |
 Anna Heikel vuonna 1877.
Henkilötiedot
Syntynyt: 2. helmikuuta 1838 Turku
Kuollut: 3. huhtikuuta 1907 (69 vuotta) Pietarsaari
Kansalaisuus:  Suomen suuriruhtinaskunta
Vanhemmat:   Henrik Heikel 
Ura
Uskontokunta:   Baptismi  Vapaakirkollisuus 
Anna Heikel kuuromykän oppilaansa Frans Leijonin kanssa 1890-luvulla.
Anna Charlotta Heikel (2. helmikuuta 1838 Turku – 3. huhtikuuta 1907 Pietarsaari) oli isänsä Henrik Heikelin perustaman kuurojen koulun Pietarsaaren kuuromykkäinkoulun opettaja ja johtaja 1878–1898. Hän ei kannattanut kuurojen puheopetusta vaan katsoi että viittomakieli on heidän oikea kielensä.
Hän toimi sisarustensa kanssa keskeisesti Suomen baptistiyhdyskunnassa ja 1870 perustetussa ensimmäisessä suomalaisessa baptistiseurakunnassa. Baptistisen toiminnan jälkeen Anna Heikel piti yllä vapaakirkollista toimintaa yhdessä siskonsa Netan (1846–1943) kanssa.
Anna Heikel sai baptistisen kasteen vuonna 1868 Örebrossa ruotsalaiselta baptistipastori A. Wibergiltä ja seuraavana vuonna kasteen sai Netta. Anna Heikel oli vuonna 1901 perustetun Naislähetysliiton ensimmäisiä jäseniä. Pietarsaareen rakennettiin 1871 ensimmäinen luterilaisesta kirkosta irrallinen protestanttisen liikkeen saarnahuone. Vuonna 1877 Heikelin sisarukset perustivat Pietarsaareen raittiusyhdistyksen. Netta Heikel oli Vapaan Lähetyksen keskuskomitean jäsen vuosina 1897–1898, sekä varajäsen 1899–1900.
Kirjallisuutta

Backlund-Enges, Susanna: Anna Heikel: Dövstumslärarinna – andlig ledare – samhällspåverkare. Pro gradu -työ 2001. Åbo Akademi.
Aiheesta muualla

Anna Heikel. Kuuromykkäinlehti, 1897, 2. vsk, nro 2.  Artikkelin verkkoversio. (pdf) Viitattu 11.11.2023.
Minna Harjula: / Heikel, Anna, (1838 - 1907) Kansallisbiografia-verkkojulkaisu. 8.6.2004. Helsinki:  Suomalaisen Kirjallisuuden Seura. Viitattu 12.11.2023.
| n k Vapaakirkollisuus Suomessa |
| --- | --- |
 Historia 
Kirkot:  Missionskyrkan i Finland  Suomen Vapaakirkko  Evankeliset ystävät 
Suurimmat seurakunnat:  Helsingin vapaaseurakunta  Hämeenlinnan vapaaseurakunta  Jyväskylän vapaaseurakunta  Järvenpään vapaaseurakunta Arkki  Kuopion vapaaseurakunta  Lahden vapaaseurakunta  Pietarsaaren Ebeneser-seurakunta  Seinäjoen vapaaseurakunta  Vaasan lähetysseurakunta  Turun vapaaseurakunta  Luettelo seurakunnista 
Henkilöt:  Arpiainen  Björkenheim  Braxén  Brofeldt  Dahlbäck  Heikel  Heiskanen  A. Hellman  H. Hellman  Jalkio  E. Jokinen  W. Jokinen  Lindberg  Lönnbeck  Mangs  Mannero  Meyer  Mäkinen  Rintala  Salmensaari  Vuorinen 
Järjestöt ja media:  Finska Veckobladet  Frank Mangs Center  Fria kristliga folkhögskolan  Kiponniemen toimintakeskus  Missio Ecuador  Päivä  Santalan kartano  Suomen teologinen opisto  Suomen Viikkolehti  Teopolis  Tyyne-Liisa ja S.S.Salmensaaren Opintosäätiö  ViaDia 
Kulttuuri ja tapahtumat:  Harpunsäveliä  Hengellinen laulukirja  Vapaakirkon kesäjuhlat 
 Frikyrklig samverkan  Suomen vapaakristillinen neuvosto 
| n k Baptismi Suomessa |
| --- | --- |
Kirkot:  Finlands svenska baptistsamfund  Suomen Baptistikirkko  Suomen baptistilähetys  Suomen reformoitujen baptistiseurakuntien yhdyskunta 
Suurimmat seurakunnat:  Forsbyn baptistiseurakunta  Helsingin baptistiseurakunta  Jurvan baptistiseurakunta  Kauhajoen baptistiseurakunta  Kokkolan baptistiseurakunta  Munsalan baptistiseurakunta  Pietarsaaren baptistiseurakunta  Purmon baptistiseurakunta  Tampereen baptistiseurakunta  Turun baptistiseurakunta  Vaasan baptistiseurakunta  Vaasan ruotsalainen baptistiseurakunta  Ähtävän baptistiseurakunta  Luettelo seurakunnista 
Henkilöt:  Andersson  Edström  Engelberg   A. Heikel  V. Heikel  Henneri  Hiljanen  Hunnakko  Jalkanen  Jansson  Jauhiainen  Jokinen  Karala  Kivelä  Kokki  Korpela  Kuusisto  Lehtonen  Niss  Palomaa  Stormåns 
Järjestöt ja media:  Finska Missionsbladet  Finska Månadsposten  Fria kristliga folkhögskolan  Kodin Ystävä  Missionsstandaret  Svenska Baptisternas i Finland Ungdomsförbund  Totuuden Kaiku 
Kulttuuri ja tapahtumat:  Hengellinen laulukirja  Humlefestival  Kaikuja kotimaasta  Pilgrimssånger 
Euroopan baptistiliitto • Baptistien maailmanliitto
| --- | --- |
Auktoriteettitunnisteet: Henkilöt :  Kansallisbiografia  Biografiasampo
Huawei

| Huawei Technologies Co>  Ltd. 華為技術有限公司 |
| --- | --- |

Tunnuslause:  Make it possible
Yritysmuoto:  rajavastuuyhtiö
ISIN:  HK0000HWEI11
Perustettu:  1988
Perustaja:  Ren Zhengfei
Kotipaikka:   Shenzhen, Guangdong, Kiina
Toiminta-alue:  Maailmanlaajuinen
Toimiala:  elektroniikkateollisuus
Tuotteet:  matkapuhelinmodeemit, matkapuhelimet, tukiasemat, taulutietokoneet, tietoliikenneverkot, älynäytöt, älykellot, kuulokkeet, puolijohteet
Liikevaihto:   395 miljardia ¥ (2015) 
Liikevoitto:   45,8 miljardia ¥ (2015) 
Tilikauden tulos:   36,9 miljardia ¥ (2015) 
Henkilöstö:  176 000+ (2015) 
Tytäryhtiöt:  HiSilicon
Kotisivu:  www.huawei.com/fi
Infobox OKVirheellinen NIMI-arvo: 
Huawei Technologies Co., Ltd. (yksink.: 华为技术有限公司; perint.: 華為技術有限公司; pinyin: Huáwēi Jìshù Yǒuxiàn Gōngsī) on kiinalainen televiestintälaitteiden valmistajayritys ja maailman suurin verkkolaitevalmistaja. Yrityksen pääkonttori sijaitsee Etelä-Kiinan Shenzhenissä, Longgangin piirissä Guangdongin maakunnassa. Yhtiön perusti vuonna 1988 entinen Kansan vapautusarmeijan sotilas Ren Zhengfei, joka tunnetaan yhtenä Kiinan rikkaimmista miehistä. Yhtiöllä on toimintaa yli sadassa maassa ja n. 150 000 työntekijää. Yhtiöllä on 16 tutkimus- ja tuotekehityskeskusta ympäri maailmaa, kuten esimerkiksi Yhdistyneessä kuningaskunnassa, Suomessa, Intiassa, Kiinassa, Saksassa, Ruotsissa ja Yhdysvalloissa.
Suomessa toimii tutkimus- ja tuotekehitysyksikkö Huawei Technologies Oy (Finland) Co. Ltd, jolla on yksiköt Helsingin Ruoholahdessa sekä Tampereen Hervannassa.
Huawei-nimi (kiin. 华为) tarkoittaa ”upeaa”. Yritys itse kääntää huawei-sanan ”saavutus”, ”upea toimija” tai ”loistava toimija”.lähde?
Historia > Alkuvaiheet

Kiinan valtio alkoi kehittää voimakkaasti ict-teknologiaa 1980-luvun loppupuolella Deng Xiaopingin johdolla perustamalla muun muassa Shenzhen erityistalousalueen haastaakseen Hongkongin, joka ei tuolloin kuulunut Kiinaan. Yhtiön toiminnan aloitti vuonna 1988 entinen Kansan vapautusarmeijan sotilas, Kiinan kommunistisen puolueen aktiivi ja virkamies, Ren Zhengfei (kiin. 任正非, syntynyt v. 1944) perustamalla puhelinkeskusten (PBX) tuontiyrityksen. Zhengfei oli toiminut aiemmin Kiinan armeijan teknologiayksiköissä. Yritys panosti tuotekehitykseen ja ryhtyi pian toimittamaan omia puhelinkeskuslaitteistoja. Huawein puhelinkeskuksia toimitettiin ensin pieniin kaupunkeihin ja Kiinan maaseudulle, mutta yritys kykeni kasvattamaan markkinaosuuttaan kilpailijoitaan enemmän, muun muassa puhelinkeskusten paremman suorituskyvyn ansiosta. Yrityksen taustalla on alusta alkaen ollut Kiinan valtion ja kommunistisen puolueen voimakas tuki, ja autoritaarinen johtamisjärjestelmä.lähde? Yritys omaksui voimakkaan kasvuhakuisen maailmanlaajuisen laajentumisstrategian.
Historia > Älypuhelimiin

Huawei ilmoitti heinäkuussa 2014, että yhtiön liikevaihto kasvoi lähes neljänneksen tammi-kesäkuussa viimevuotisista luvuista. Suhteellista kannattavuutta kuvaava liikevoittoprosentti kasvoi 18,3 prosenttiin.
Tutkimusyhtiö Gartnerin julkaisemien myyntilukujen perusteella Huawei oli vuoden 2014 lopussa maailman neljänneksi suurin älypuhelinvalmistaja. Yhtiö toimitti vuoden aikana 68 081 000 älypuhelinta maailmanlaajuisesti, ja sillä oli 5,5 prosentin markkinaosuus. Huawei toimitti vuonna 2013 yhteensä 46 609 000 älypuhelinta, joten määrä kasvoi vuoden 2014 aikana yhteensä 21 472 000 kappaleella. YK:n alaisen IP-omaisuuden järjestön WIPOn mukaan Huawei haki eniten kansainvälisiä patentteja viime vuonna. 3 442 kansainvälisen patenttisopimuksen määrällä Huawei jätti taaksensa muun muassa amerikkalaisen Qualcommin (2 409) ja ZTE:n (2 179).
Historia > 2015

Markkinatutkimusyhtiö Trendforcen raportin mukaan Huawei oli vuoden 2015 ensimmäisellä neljänneksellä maailman kolmanneksi suurin älypuhelinvalmistaja seitsemän prosentin markkinaosuudella.
Huawei julkisti toukokuussa 2015 uuden ”Esineiden internet”-käyttöjärjestelmänsä, Lite OS:n. Laitevalmistajaksi ryhtymisen sijaan Huawei haluaa yhtiön strategisen markkinajohtajan William Xun mukaan tarjota olemassa oleville valmistajille käytettäväksi avoimen lähdekoodin käyttöjärjestelmän: ”Me haluamme tarjota yhteydet, emme laitteita.”
Heinäkuussa 2015 Huawei solmi yhteistyösopimuksen Shanghain General Motors (GM) -autovalmistajan kanssa. GM asentaa autoihinsa valmiiksi Huawein telemaattisen ratkaisun, jonka avulla auton saa muun muassa yhdistettyä 4G-verkkoon ja sijaintipalveluihin.
Huawei tiedotti marraskuussa 2015 liittyneensä mukaan yhteiseurooppalaiseen 5Gex-projektiin, jonka tarkoituksena on vahvistaa Euroopassa tehtävää 5G-tutkimusta ja maailmanlaajuista yhteistyötä. 5Gex on 5G Public Private Partnership (5G-PPP) -hankkeen pioneeriohjelma, ja Huawei osallistuu 5Gex-arkkitehtuurin määrittelyyn ja vastaa hankkeen prototyypin kehittämisestä.
Historia > 2017–

Vuoden ensimmäisellä neljänneksellä oli Huawein markkinaosuus älypuhelimissa 11,3 % ja se on paikkoin ohittamassa Applen (12 %) ja nousemassa maailman toiseksi myydyimmäksi älypuhelimeksi Samsungin jälkeen (23,3 %).
Historia > Yhdysvaltain pakotteet

Huawein talousjohtaja, yrityksen perustajan Ren Zhengfein tytär Meng Wanzhoun pidätettiin joulukuussa 2018 Kanadassa Yhdysvaltojen pyynnöstä. Taustalla on väite, että Huawein laitteet ovat turvallisuusuhka Yhdysvalloille.
Heinäkuussa 2018 Yhdysvaltain kongressi sääti lain jonka mukaan Yhdysvaltain valtion virastot tai mikään valtion kanssa liiketoimia tekevä yritys eivät saa tehdä kauppoja Huawein tai ZTE:n kanssa.
Huawei ilmoitti kehittävänsä oman HarmonyOS:n Androidin korvaajaksi.
Joulukuussa 2022 kerrottiin että Huawei on jättänyt patenttihakemuksen extreme ultraviolet (EUV) -tason teknologioihin. Tämä teknologia mahdollistaisi kiinalaisten valmistaa mikropiirejä alle 7 nm viivaleveydellä.
Ainoastaan hollantilainen ASML on pystynyt kehittämään vastaavan tekniikan.
Tämä tarkoittaisi myös että Yhdysvaltain ja lännen asettamat pakotteet korkean teknologian vientiin Kiinaan voivat muuttua hyödyttömiksi.
South China Morning Post kertoi tammikuussa 2024, että Huawei on noussut jälleen Kiinan suurimmaksi älypuhelinten valmistajaksi, ensimmäisen kerran sitten Yhdysvaltain pakotteiden asettamisen. Nousun ansiona pidettiin etenkin Huawein elokuussa 2023 julkaisemaa Mate 60 Pro 5G -puhelinta, joka käyttää paikallisesti valmistettua kehittynyttä Kirin 9000S -suoritinta.
Huawei Suomessa

Vuoden 2012 lopussa Huawei ilmoitti investoivansa 70 miljoonaa euroa tutkimus- ja tuotekehityskeskukseen Suomessa. Yhtiön mukaan kyseessä on pitkän aikavälin strateginen investointi mobiililaitteiden ohjelmistokehitykseen. Keskuksen arvioitiin työllistävän 100 työntekijää seuraavan viiden vuoden aikana. Huawei satsasi Suomen markkinoille huomattavasti vuoden 2014 aikana ja vuoden lopussa yhtiö ilmoitti sen myynnin kasvaneen Suomessa 40 prosenttia edellisvuoteen verrattuna. Huawein mukaan hyvää tulosta vauhdittivat carrier- ja enterprise-puolen läpimurrot sekä yhtiön kuluttajatuotteiden vilkas myynti. DNA Kaupan toimitusjohtaja Sami Aavikko arvioi marraskuussa 2014, että Huawei voisi nousta Suomen joulumyynnissä myydyimpien puhelimien joukkoon. Yhtiön alabrändin Honorin Honor 6 -älypuhelin nousikin teleoperaattori Elisan joulukuun myydyimpien puhelimien joukkoon.
Huawei julkisti yhteistyösopimuksen suomalaisen Vire Labsin kanssa joulukuussa 2014. Porissa perustetun Vire Labsin kehittämää käyttöliittymätekniikkaa hyödynnettiin muun muassa Huawein Honor 6+ -älypuhelimessa.
Suomen entisen pääministerin Alexander Stubbin lehdistösuhteista vastannut erityisavustaja Pete Pokkinen palkattiin huhtikuun lopulla 2015 Huawei Suomen viestinnästä ja yhteiskuntasuhteista vastaavaksi johtajaksi. Pokkinen ehti olla virassa vain hieman yli kuukauden, kunnes hänet nimitettiin 2. kesäkuuta Suomen tasavallan presidentti Sauli Niinistön erityisavustajaksi.
17. elokuuta 2015 Huawei rekrytoi Mika Engblomin Consumer Device Business Finland -yksikkönsä johtoon. Edellisessä työpaikassaan Samsung Electronicsilla Engblom toimi Senior Sales Managerin tehtävässä. Parinkymmenen vuoden kokemuksen mobiilialan myynnin johdon tehtävistä omaava Engblom raportoi suoraan Huawei Technologiesin maajohtajalle Cao Keqianille.
Huawei Suomessa > Verkkorakentaminen

Kesäkuussa 2014 Ukkoverkot Oy ilmoitti solmineensa yhteistyösopimuksen Huawein kanssa maailman ensimmäisen kaupallisen 450 megahertsin lte-verkon rakentamisesta Suomeen. Huawei toimittaa verkon kokonaisratkaisuna, joka sisältää verkkoelementtien, tukiasemien, antennien ja päätelaitteiden päivitykset. Helmikuussa 2015 Huawei solmi yhteistyösopimuksen puolestaan Suomen Yhteisverkko Oy:n kanssa 4G-laajakaistaverkon toimittamisesta. Pohjois- ja Itä-Suomen peittävä verkko palvelee noin 15 prosenttia Suomen väestöstä.
Huawei Suomessa > Huawei Twitterliiga

Huawei lanseerasi vuoden 2014 lopussa nimeään kantavan Huawei Twitterliiga -pelin, joka yhdisti Twitterin varsinkin Yhdysvalloissa suosittujen fantasiaurheilupelien konseptiin. Manageriksi rekisteröidyttyään kilpailijat saivat valita sadan suomen suosituimman twiittaajan joukosta aloitusbudjetin rajoissa oman joukkueensa. Yleisön ehdotusten perusteella kootulta listalta poimitut pelaajat keräsivät managereilleen pisteitä esimerkiksi aktiivisuudellaan, saaduilla retweeteillä ja tiettyjen hashtagien käytöllä. Kampanjan nimikkomanagerina ja keulakuvana toimi varsinkin koripallon puolelta tuttu vaikuttaja Aleksi Valavuori.
Tammikuussa 2015 alkanut pelivaihe kesti neljä viikkoa ja joka viikko eniten pisteitä kerännyt manageri voitti Huawein senhetkisen lippulaivapuhelimen, Ascend Mate 7:n. Tammikuun lopussa liigan kokonaispistekuningas ”Hervannan Ryhti” voitti kisan pääpalkintona olleen kullan värisen Mate 7:n, jota ei tuotu Suomen markkinoille. Huawei Twitterliiga arvostettiin vuoden parhaiden digitaalisen markkinointiviestinnän töiden Grand One 2015 -kilpailun finalistien joukkoon sosiaalisen median kampanjan sarjassa.
Huawei Suomessa > Jokerit

Elokuussa Huawei julkisti solmineensa yhteistyösopimuksen jääkiekon KHL-liigassa pelaavan Jokereiden kanssa. Sponsorointi on Huawein suurin yhteistyökumppanuus Pohjoismaissa. Huawein sponsorointiportfolioon kuuluu Jokereiden lisäksi muun muassa jalkapalloseurat Arsenal, AC Milan, Paris Saint-Germain, Atletico Madrid, Galatasaray, Borussia Dortmund ja Ajax Amsterdam. Pelipaidassa olevien mainoksien lisäksi Huawein valmistamia tabletti- ja rannetietokoneita tuodaan valmennuksen apuvälineiksi Jokereiden junioriorganisaatiota myöten.